da en da nl ca da da de es da da da da da da da da da da da da da da sv en da da da da da da da da de da da da da da de da da da da da da da nl da en da da es nl da
Hvem skal vinde Den Sociale Virksomhedspris 2022? | Tønder Kommune
20.9.2022 08:00:00 CEST | Tønder Kommune
Der åbnes nu op for, at man kan nominere virksomheder til Tønder Kommunes ”Sociale Virksomhedspris 2022”. I 2021 var det Mad og Service afdeling Vest, der vandt prisen.
Prisen bliver uddelt én gang om året ved Erhvervslivets Prisuddeling. I år bliver Erhvervslivets Prisuddeling holdt den 29. november i Skærbækcenteret. Bag prisen står Arbejdsmarkedsudvalget, og det nyudnævnte udvalg har med en tredeling af prisen ønsket at hædre flere lokale virksomheder for deres sociale indsats. De tre vindere får foruden hæder en pengepræmie på 5.000 kr.
”I Arbejdsmarkedsudvalget ser vi frem til sammen med erhvervslivet at hædre de nye vindere af den Sociale Virksomhedspris, og de mange virksomheder i Tønder Kommune, som gør en stor en indsats for at skabe et rummeligt arbejdsmarked, hvor der plads til alle. Det er ikke uden grund, at vi i Tønder Kommune er blandt de kommuner, der er lykkes med at hjælpe flest ukrainske flygtninge i beskæftigelse”, udtaler Bo Jessen, formand for Arbejdsmarkedsudvalget i Tønder Kommune.
For at komme i betragtning til at vinde Den Sociale Virksomhedspris 2022, lægger dommerne, foruden det overordnede kriterie, vægt på følgende kriterier:
Virksomheder, der gør en forskel for at hjælpe unge i uddannelse eller i beskæftigelse
Virksomheder, der aktivt arbejder med det gode arbejdsmiljø
Virksomheder, der ansætter borgere med psykiske og/eller fysiske handicap i job på særlige vilkår eller i fleksjob
Alle kan indstille til prisen. Det gælder for eksempel både virksomhedsejere, medarbejdere i den konkrete virksomhed, virksomhedens samarbejdspartnere og Jobcenter Tønders medarbejdere. Man kan finde indstillingsskemaet på Tønder Kommunes hjemmeside under ”hædring og priser”.
Sidste frist for indstillinger er torsdag den 27. oktober 2022 kl. 12.00.
”Så kender du en virksomhed, som har gjort noget særligt i 2022, så indstil virksomheden til Tønder Kommunes Sociale Virksomhedspris 2022”, lyder det fra udviklingskonsulent Tanja Riis Bols, der også er parat til at svare på spørgsmål om kriterierne for udvælgelsen eller til virksomhedsarrangementet.
Tanja Riis BolsDrifts- og udviklingskonsulentPlan og Strategi, Arbejdsmarked & Kompetencer
Indstil til Den Sociale Virksomhedspris
Information om Tønder Kommune
+45 74 92 92 92https://www.toender.dk/
Følg pressemeddelelser fra Tønder Kommune
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra Tønder Kommune
Tønder Kommune opfordrer børn og unge til gode klimagerninger5.10.2022 09:26:36 CEST | Pressemeddelelse
I forlængelse af den største energikrise siden 70’erne vil Tønder Kommune gerne sætte klima på dagsordenen ved at opfordre skoleelever til at udføre gode klimagerninger. Så i uge 43 og 44 kan alle kommunens grundskoleelever deltage i en konkurrence ved at gøre gode ting for klimaet.
Hvilke bygninger skal præmieres i Tønder Kommune3.10.2022 09:34:23 CEST | Pressemeddelelse
Det kan du være med til at bestemme, hvis du indstiller en eller flere bygninger til årets præmiering i Tønder Kommune.
Trafikcafé for alle 8. årgange30.9.2022 13:26:42 CEST | Presseinvitation
Tønder Kommune skruer ned for varmen22.9.2022 17:11:05 CEST | Pressemeddelelse
Tønder Kommune har i dag, torsdag, besluttet, at kommunen følger statens anbefalinger og skruer fra den 1. oktober ned for varmen i en række kommunale bygninger.
Stort naturområde på vej i Tøndermarsken22.9.2022 08:00:00 CEST | Pressemeddelelse
Et stort landbrugsområde i Margrethe Kog Nord ved Vidåslusen bliver taget ud af drift og omdannet til naturområde. Samtidig er der tænkt klimatilpasning ind i projektet, da området skal fungere som reservoir, når vandstanden i Vidåen bliver høj, men vandet ikke kan ledes ud gennem Vidåslusen.
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022